open-index/open-wikipedia-markdown huggingface dataset:
צפעון דקל

ממוזער|''Bothriechis nigroviridis''
**צפעון דקל** (שם מדעי: *Bothriechis*) הוא סוג של נחש ארסי ממשפחת הצפעיים ותת-משפחת צפעוני הגומה המצוי ביערות גשם לאורך מקסיקו ואמריקה המרכזית והמין צפעון דקל עפעפי מצוי גם באמריקה הדרומית דרומה עד קולומביה ופרו. תפוצתם העיקרית היא ביערות גשם טרופיים בתחומי תפוצתם.

צפעונים אלה דומים במראם לצפע בעלי ראש רחב, שפתיים בשרניות מסורטטות ועיניים גדולות והם בעלי "גומות" ליד עיניהם. אורכם הממוצע 60–80 ס"מ ולעיתים גם מטר אחד. נחשים אלה בעלי הסוואה בין העצים והענפים וצבעם בדרך כלל ירוק או צהוב בהיר אך לעיתים גם מגיע לגוונים אפורים, צהוב או אדמדם.

אלו נחשים ארסיים היכולים להרוג בקלות אדם שלא יקבל טיפול. עם זאת הטרף העיקרי שלהם הוא יונקים קטנים, עופות, לטאות ונחשים קטנים יותר, אותם הם מכישים ממארב מוסווה.

## מיון
סוג זו כולל, נכון למאי 2025, 19 מינים.
* תת-משפחה צפעוני גומה (Crotalinae)
** סוג **צפעון דקל** (*Bothriechis*)
*** מין *Bothriechis aurifer*
*** מין *Bothriechis bicolor*
*** מין צפעון דקל ג'ויפרו (*Bothriechis guifarroi*)
*** מין *Bothriechis hussaini*
*** מין *Bothriechis khwargi*
*** מין *Bothriechis klebbai*
*** מין *Bothriechis lateralis*
*** מין *Bothriechis marchi*
*** מין *Bothriechis nigroadspersus*
*** מין *Bothriechis nigroviridis*
*** מין *Bothriechis nitidus*
*** מין *Bothriechis nubestris*
*** מין *Bothriechis rahimi*
*** מין *Bothriechis rasikusumorum*
*** מין *Bothriechis rowleyi*
*** מין צפעון דקל עפעפי (*Bothriechis schlegelii*)
*** מין *Bothriechis supraciliaris*
*** מין *Bothriechis thalassinus*
*** מין *Bothriechis torvus*

## קישורים חיצוניים

## הערות שוליים

קטגוריה:בעלי חיים שתוארו ב-1859
קטגוריה:טקסונים שתוארו בידי וילהלם פטרס
קטגוריה:צפעוני גומה
מעגל תמורה

**מעגל תמורה** הוא מעגל חשמלי תאורטי, המייצג על ידי רכיבים אידיאליים רכיב חשמלי אמיתי. מעגל התמורה הוא מודל מופשט של הרכיב האמיתי, וכך הוא מאפשר לבצע חישובים ולנתח את פעולת הרכיב, את תכונותיו החשמליות ואת תכונות המעגל החשמלי כולו בו נמצא הרכיב. מעגלי תמורה בנויים מרכיבים ליניאריים ופאסיביים: נגדים, קבלים וסלילים. עם זאת, ניתן גם לדמות מערכות שאינן ליניאריות על ידי שימוש ברכיבים נוספים.

לדוגמה, לקבל מעשי הבנוי בטכנולוגיה נתונה יש מעגל תמורה כבאיור משמאל. ממוזער|מעגל תמורה של קבל מעשי כל הרכיבים באיור הם רכיבים אידיאליים, היינו:
:* הקבל C הוא קבל אידיאלי, ללא כל סממנים פאראזיטיים. אין לו זרם זליגה או התנגדות והשראות טוריים. יש לו רק קיבול "טהור".
:* זרם הזליגה דרך התווך הדיאלקטרי מיוצג על ידי הנגד האידיאלי והליניארי R-Leakage
:* הסממנים הפאראזיטיים כתוצאה מהמוליכים בהדקי הקבל וטכנולוגית החיבור מיוצגים על ידי הנגד R-series והמשרן L-Series, שניהם אידיאליים.
לא תמיד ניתן לתרגם תכונה פזיקלית כגון זליגה לרכיב ליניארי ואידיאלי יחיד. לעיתים בוחרים בפשרה המהווה קירוב מספיק לניתוח הזרמים והמתחים במעגל.

תכנון מעגלי תמורה מתבסס על משפט תבנין, משפט נורטון, מחלק מתח ועוד.

## קישורים חיצוניים

## הערות שוליים

קטגוריה:הנדסת חשמל
תמורה
רכבות גירוש שעברו דרך קושיצה (1944)

אזרחיים הונגרים יהודים, שלא נקראו לשירות עבודה (עבודות כפייה במסגרת הצבא ההונגרי), גורשו מאסיבית החל מ-15 במאי 1944, רובם למחנה הריכוז אושוויץ כיוון שהם היו יהודים (או הוגדרו כאלה). לפני גירושם נאלצו להתאסף בגטאות ובמחנות איסוף ביישובים הגדולים יותר ברחבי המדינה. מאות אלפים המתינו משוללי כל רכוש, משוללי חירות ומשוללי כבוד אנושי, כדי לדעת מה יעלה בגורלם.

## סקירה קצרה
לאחר קבלת ההחלטה על הגירוש הוכנה תוכנית מפורטת שלב אחר שלב. תוכנית הגירוש נכתבה ובוצעה בהדרכת קומנדו אייכמן הגרמנית שרכשו כבר ניסיון רב בגירושים מחוץ להונגריה ובוצע על ידי "המוסמכים" של משרד הפנים ההונגרי ובהם מזכיר המדינה לאסלו אנדרה, הרשויות ההונגריות ברחבי המדינה ורוב יחידות הז'נדרמריה.

כאשר הגיע הזמן, האנשים הוסעו מהגטו לתחנת הרכבת הסמוכה. הם נדחסו בקרונות משא, ואז יצאו רכבות אלה כשכל הקרונות בהן נעולים על בריח. המסע ארך מספר ימים ללא סידורי היגיינה בסיסיים וללא אספקה. עד 70 אנשים נדחסו לקרון, בממוצע גורשו **יותר מ 3,200 איש ברכבת** השלמה, עד **3–4 רכבות כאלה יצאו מדי יום** ממקומות שונים, **136** **רכבות בסך הכול בשמונה שבועות** (56 ימים וכן אחת אחרונה ב -20 ביולי), **437,000 יהודים, 7,800 ליום בממוצע**. לרכבות התלוו אנשי הז'נדרמריה עד לגבול המדינה שעבר אז בקושיצה, משם השלטונות הגרמנים ליוו את הרכבות לאושוויץ.

להלן רשימה של רכבות הגירוש שעברו דרך קושיצה בין 15 במאי לבין 9 ביולי 1944 (ואחת נוספת ב־20 ביולי). הנתונים נמסרו על ידי מפקד תחנת הרכבת בקושיצה והם פורסמו במקור בשם *"***רכבות המוות***"* בעבודתו של גַאסקוֹ מִיקוּלַש (טורונטו, 1984). הרשימה עשויה להכיל גם נתונים שגויים. לפעמים תאריך היציאה צוין כתאריך המעבר בקושיצה. (זה יכול להיות גם בשתי השורות הראשונות של 14 במאי למשל).

## רכבות גירוש שעברו דרך קושיצה ב-1944

## לקריאה נוספת
* 

* לוח הרכבות כפי שפורסם ב 2014  Mink András: *A menetrend*, 2014. (Hozzáférés: 2019. február 5.)

## הערות שוליים

קטגוריה:1944
קטגוריה:שואת יהודי הונגריה
קטגוריה:יהודים בשואה: הונגריה
דקר בולבוסין

**דַּקַּר בֻּלְבּוּסִין** (שם מדעי: *Epinephelus tukula*) הוא מין של דג מקבוצת הדקרים שבמשפחת הדקריים החי במימי האזור האינדו פסיפי בין חופי אפריקה הדרומית, מזרח אפריקה ומדגסקר עד לחופי אוסטרליה ויפן במזרח. הדג מצוי גם בים סוף.
## מאפיינים
אורכו של דקר זה יכול לעלות על 2.6 מטר ומשקלו עולה על 110 ק"ג. הוא בעל קשקשים אפורים כשגופו מכוסה בכתמים אפורים כהים עד שחורים החל מאחורי פתחי הזימים הגדולים שלו. הדקר בעל לסתות גדולות וחזקות ושפתיים בשרניות הפונות קדימה ובתוכם שורות של שיניים חדות המעוצבות להריגה. המצח מוגבה והסנפירים קצרים יחסית ואינם פרוקים. הזנב שרירי ועוזר לדג להאיץ לטווח קצר, בדרך כלל במרדף מתוך מארב לטרף.

הדקר מצוי רוב זמנו בשוניות אלמוגים ובחוליות בקרבת החוף. זהו דג טורף הניזון מלהקות דגים קטנים, סרטנים, רכיכות כמו דיונונים וגם מבטאים קטנים. הוא פוער את לסתו כדי לחטוף טרף במהירות. לעיתים דקרים ממתינים לטורפים נוספים כמו כרישונים לבני קצוות הדוחקים דגים החוצה מחרכי אלמוגים ועט על הדגים. הדקר מצוי ביחסי הדדיות עם דגי נקאי המנקים את שיניו.

הדקר נידוג בידי אנשים למאכל, בעיקר לחופי דרום-מזרח אסיה. לא ברור כמה הדיג משפיע על אוכלוסייתו. נכון להיום, מצב שימורו הוא: "ללא חשש".

## קישורים חיצוניים

## הערות שוליים

קטגוריה:דקרים
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי
יחסי אנדורה–מולדובה

**יחסי אנדורה–מולדובה** הם היחסים הדיפלומטיים הרשמיים שבין **[[אנדורה|נסיכות אנדורה]]** לבין **[[מולדובה|רפובליקת מולדובה]]**.

## סקירה כללית
היחסים הדיפלומטיים הרשמיים שבין נסיכות אנדורה לבין רפובליקת מולדובה כוננו באופן רשמי ב-9 באוקטובר 1996 בטקס מיוחד בהשתתפות דיפלומטים שונים בו נחתם מזכר הבנות על כינון יחסים דיפלומטיים בין שתי המדינות. הטקס התקיים בבריסל, עיר הבירה של בלגיה.

הסחר בין שתי המדינות בשנת 2018 הגיע לשווי של 264,290 דולר אמריקאי, כל הסחר הוא ייבוא מאנדורה ולא התקיים ייצוא ממולדובה לאנדורה בשנה זו.

## נציגויות דיפלומטיות
* אנדורה אינה מיוצגת במולדובה, הן בדרג השגרירות והן בדרג הקונסולרי.
* מולדובה אינה מיוצגת באנדורה, הן בדרג השגרירות והן בדרג הקונסולרי.

## קישורים חיצוניים
* Principatul Andora, אתר משרד החוץ של מולדובה 

קטגוריה:ערכים ללא קטגוריות פיזיות - יחסי חוץ
למבורגיני אספאדה

**למבורגיני אספאדה** (באיטלקית: **Lamborghini Espada**) היא מכונית ספורט בתצורת קופה בסגנון גראן טוריסמו מתוצרת יצרנית מכוניות הספורט האיטלקית **[[למבורגיני]]** אשר יוצרה בין השנים 1968 – 1978 בעיירה Sant'Agata Bolognese  במטרופולין של בולוניה  במחוז אמיליה-רומאניה באיטליה.

## סדרות
* "Espada S1" - יוצר בין השנים 1968–1969, יוצרו 186 יחידות.
* "Espada S2 GTE" - יוצר בין השנים 1969–1972, יוצרו 575 יחידות.
* "Espada S3" - יוצר בין השנים 1972–1978, יוצרו 456 יחידות.
* "Espada S2 Frua Faena" - אב טיפוס, 4 דלתות, יוצר בשנת 1978.

## "למבורגיני אספאדה"

* יוצרו 1,217 יחידות.
* 2 דלתות קופה.
* מספר נוסעים: 2+2.
* מנוע קדמי - 3.9 ליטר.
* סוג הנעה: הנעה אחורית.
* מנוע קירור מים.
* קיבולת מכל דלק - 93 ליטר.
* תאוצה בין 0–97 קמ"ש היא 5.9 שניות (דור שני, דור שלישי).

## תמונות

קובץ: 1974 Lamborghini Espada Series III (37789885946).jpg| למבורגיני אספאדה, שנת 1974
קובץ: Espada DSCN3148 (22012940451).jpg| למבורגיני אספאדה
קובץ: Bertone121 (41242533194).jpg| למבורגיני אספאדה
קובץ: Lamborghini Espada S3.jpg| למבורגיני אספאדה, סדרה שלישית
קובץ: AutoClássico Porto 2017 Lamborghini Espada DSCN6699 (37365434950).jpg| למבורגיני אספאדה
קובץ: Lamborghini Espada 003.JPG| למבורגיני אספאדה - מבט לתא הנהג ולוח מחוונים
קובץ:Lamborghini Espada interior.jpg | למבורגיני אספאדה - מבט לתא הנהג ולוח מחוונים
קובץ:LAMBORGHINI 400GT2 ESPADA dutch licence registration DM-32-64-1.JPG | למבורגיני אספאדה



קובץ:Lamborghini Faena 1978 seitlich.JPG | למבורגיני אספאדה Frua Faena, שנת 1978 בתצורת 4 דלתות


## קישורים חיצוניים

* 
* אתר היצרן (lamborghini.com)

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:מכוניות גראן טוריסמו
אספאדה
קטגוריה:דגמי מכוניות שהושקו ב-1968
קטגוריה:כלי רכב איטלקיים
יחסי איטליה – ניו זילנד

**יחסי איטליה–ניו זילנד** הם יחסי החוץ בין ניו זילנד והרפובליקה האיטלקית.

## היסטוריה
איטליה וניו זילנד לחמו זו בזו במהלך מלחמת העולם השנייה, וכוחות ניו זילנדים תחת פיקודו של ברנרד פרייברג השתתפו בלחימה בחזית האיטלקית.

כיום שתי המדינות משתפות פעולה במגוון סוגיות גלובליות כולל לווייתנים, שינויי אקלים, זכויות אדם, שמירת שלום ואי-הפצת נשק גרעיני. אנו גם עובדים בשיתוף פעולה הדוק ברמה האזורית באנטארקטיקה ובאוקיינוס השקט.

## יחסי סחר
איטליה היא שותפת הסחר של ניו זילנד הרביעית בגודלה בתוך האיחוד האירופי. הסחר ממשיך להיות יציב למרות אקלים כלכלי קשה ומשבר החובות בגוש האירו.

עורות וצמר דק של ניו זילנד מבוקשים לתעשיית האופנה של איטליה. איטליה היא גם שוק חשוב עבור פרי הקיווי הניו זילנדי.

שוק התיירות הוא גולת הכותרת עבור שתי המדינות, כאשר מטיילים איטלקיים וניו זילנדים נהנים כעת מכניסה ללא ויזה למדינות זו של זו.

## יחסים דיפלומטיים
ניו זילנד מחזיקה באיטליה שגרירות ברומא וקונסוליה כללית במילאנו. מאידך, איטליה מחזיקה בניו זילנד שגרירות בוולינגטון, ו-3 קונסוליות באוקלנד, כרייסטצ'רץ' ודנידין.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אלבניה – מקדוניה הצפונית

**יחסי אלבניה–מקדוניה הצפונית** מתייחסים ליחסים הדו-צדדיים של אלבניה ומקדוניה הצפונית.

## היחסים בין המדינות
שר החוץ של מקדוניה בלגוג'ה הנדז'יסקי ערך ביקור רשמי באלבניה בשנת 1997, ביקור שהוסכם במהלך פסגת כרתים.

ראש ממשלת אלבניה, סאלי ברישה, ביקר בסקופיה בנובמבר 2008.

ראש ממשלת מקדוניה, ניקולה גרובסקי, ביקר בטירנה בנובמבר 2012. במהלך ביקורו הוטל על מכוניתו ביצים ובקבוקי פלסטיק ודגלי מקדוניה הוצאו והוצתו.

אלבניה היא חלק מנאט"ו מאז 2009, ומקדוניה הצפונית מנהלת משא ומתן לחברות בנאט"ו, כאשר ראש ממשלת אלבניה, אדי רמה, הודיע בשנת 2015 כי אלבניה תטיל וטו אם הסכם אוחריד משנת 2001 לא ייושם במלואו.

## נציגויות דיפלומטיות
* אלבניה מחזיקה במקדוניה הצפונית שגרירות בסקופיה וקונסוליה כללית בביטולה.
* מקדוניה הצפונית מחזיקה באלבניה שגרירות בטירנה וקונסוליה כללית בדורס.

## קישורים חיצוניים

## הערות שוליים

*
יחסי אלבניה–מונטנגרו

**יחסי אלבניה–מונטנגרו** מתייחסים ליחסים הדו-צדדיים של אלבניה ומונטנגרו.

## היסטוריה
אלבניה הכריזה על עצמאותה בשנת 1912 במהלך מלחמת הבלקן הראשונה, שבה לחמו ממלכת סרביה, ממלכת מונטנגרו, ממלכת בולגריה וממלכת יוון נגד האימפריה העות'מאנית.

במהלך מלחמת העולם הראשונה כבשה מונטגרו את העיר שקודרה האלבנית, בשל חששה מאלבניה שאהדה את האימפריה האוסטרו-הונגרית. במהלך מלחמת העולם השנייה נכבשה מונטנגרו על ידי הצבא המלכותי האיטלקי, וחלקים ממנה סופחו לאלבניה, שהייתה מדינת חסות איטלקית משנת 1939.

הרפובליקה של אלבניה הכירה רשמית במונטנגרו ב-12 ביולי 2006, והיחסים הדיפלומטיים בין המדינות כוננו ב-1 באוגוסט 2006.

## נציגויות דיפלומטיות
אלבניה מחזיקה במונטנגרו שגרירות בפודגוריצה בלבד. מאידך, מונטנגרו מחזיקה באלבניה שגרירות בטירנה בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
טבח קומפלקסו דו אלמאו

שמאל|ממוזער|250px|כוחות צבאיים בקומפלקסו דו אלמאו

**טבח קומפלקסו דו אלמאו** היה תוצאה של סכסוך מתמשך בין סוחרי סמים למשטרה ברובע בשם זה בריו דה ז'ניירו, שהורכב מקבוצה של *[[פאבלה|פאבלות]]* גדולות בצפון העיר. הטבח התרחש ב־27 ביוני 2007, כאשר במבצע גדול של המשטרה הצבאית והאזרחית נהרגו 19 אנשים ונפצעו כמה אחרים. מסדר עורכי הדין של ברזיל פרסם דו"ח לפיו לפחות אחד-עשר מההרוגים לא היו קשורים לסחר בסמים. עד תום המשחקים הפאן-אמריקאיים ה-XV, הוטל מצור גדול על ידי המשטרה באזור על מנת להבטיח את שלומו של האירוע הבינלאומי. דו"ח שפרסמה הממשלה הפדרלית העלה כי היו הוצאות להורג במבצע.

## קורבנות
### הרוגים
על פי רישומים רשמיים החל מסוף יוני 2007, לפחות 44 בני אדם נהרגו על ידי המשטרה במתחם קומפלקסו דו אלמאו מאז 2 במאי 2007. תשעה עשר אנשים נהרגו על ידי המשטרה במבצע 27 ביוני 2007.

## תגובות
### הממשלה הפדרלית
המזכירות המיוחדת לזכויות אדם, משרד המסונף ללשכת נשיא הרפובליקה, הוציאה דו"ח בטענה כי היו פעולות הוצאה להורג במבצע, לצד העובדה כי לא ניתן מספר מדויק של נפגעים. בהתאם, 19 הרוגים ספגו בממוצע 3.84 יריות כל אחד. 14 נהרגו מירי בחלק העליון של הגוף, שישה מהם בפנים.

### ממשלת ריו דה ז'ניירו
ז'וסה בלטראמה היה האחראי על המחלקה לביטחון פנים במדינת ריו דה ז'ניירו, הגיב לדו"ח הממשל הפדרלי באומרו כי "הדבר נעשה בחיפזון על ידי מי שמייצג באופן שגוי את הסיבה ההוגנת לזכויות האדם. הדו"ח מגלה מעט על העובדות, ויוצר בלבול פשוט ". גם לדבריו, הדו"ח של הממשלה הפדרלית "נפסל" מכיוון שהרופאים לזיהוי פלילי לא נסעו לריו דה ז'ניירו לבצע ניתוח שלאחר המוות.

## הערות שוליים

קומפלקסו דו אלמאו
קטגוריה:פשע בברזיל
קטגוריה:סחר בסמים
קטגוריה:2007 באמריקה הדרומית
קטגוריה:ברזיל: צבא וביטחון
כלא קראנדירו

**כלא קראנדירו** (Carandiru) היה בית סוהר שנמצא בסאו פאולו, ברזיל. בית הסוהר תוכנן ונבנה על ידי סמואל דס נבס בשנת 1920, אז הוא נחשב לכלא למופת כדי שעמד בדרישות החדשות של החוק הפלילי משנת 1890. היה פעיל בשנים 1956–2002 ובשיאו היה בית המאסר הגדול ביותר באמריקה הדרומית, בו הוחזקו יותר מ-8,000 אסירים. בשנת 1992 היה זה אתר הטבח בקראנדירו.

דראוזיו וארלה, רופא ברזילאי ידוע, התנדב כרופא ללא שכר בקראנדירו בשנים 1989–2001, במיוחד כדי להתמודד עם מגפת האיידס שם. הוא כתב ספר בשם *Estação Carandiru* (תחנת קראנדירו), המתאר את חוויותיו שם ואת התנאים האיומים של האסירים. הספר עובד מאוחר יותר לסרט ("קראנדירו", בבימויו של הקטור באבנקו) ושניהם זכו להערכה רבה על ידי המבקרים והציבור.

בית הכלא נהרס ב-8 בדצמבר 2002. גוש אחד נותר על כנו כדי לשמש כמוזיאון, כעת פתוח לקהל ונגיש דרך תחנת המטרו קארנדירו. כיום מתחם פארק דה יובנטודה נמצא באתר בית הכלא לשעבר.

## אזכורים תרבותיים
בית הכלא של קראנדירו הוא ההשראה של מתקן הכליאה הפדרלי סונה, הכלא שדמות הטלוויזיה הבדיונית, מייקל סקופילד, נכלאה בה במהלך העונה השלישית של סדרת הטלוויזיה האמריקנית Prison Break.

חורחה אראגו מתייחס לקראנדירו בשירו "O Iraque é Aqui".

להקת המטאל הברזילאית ספולטורה כתבה את השיר "Manifest" על הטבח. הרצועה מוצגת באלבומם "Chaos AD" משנת 1993.

להקת הראפ הברזילאית Racionais Mc's כתבה את השיר "Diário De Um Detento" המתייחס לקראנדירו.

## קישורים חיצוניים

## הערות שוליים

קטגוריה:בתי סוהר שנסגרו
קטגוריה:בתי סוהר שהפכו למוזיאונים
קטגוריה:פשע בברזיל
קטגוריה:אמריקה: בתי סוהר
אנטון פלטנר

**אנטון פלטנר** (בגרמנית: **Anton Flettner**; 1 בנובמבר 1885 – 29 בדצמבר 1961) היה ממציא גרמני שתרם לפיתוח התעופה, מסוקים ותכנון כלי רכב.

## ביוגרפיה
אנטון פלטנר נולד בעיירה באימפריה הגרמנית. הוא למד בבית הספר למורים בפולדה ולאחר סיומו עבד כמורה. בהמשך הוא היה מלמד בפרנקפורט.

במהלך מלחמת העולם הראשונה הוא עבד במשרד המלחמה ועבד על פיתוח כלי טיס ומכוניות לא מאוישות. בשנת 1914 הוא הציג את ההמצאה הראשונה שלו - טורפדו לצי הקיסרי. בהמשך הוא פיתח מכונית עם שלט רחוק ואב טיפוס של מטוס לא מאויש. הצעות אלו לא מומשו. במקביל הוא פיתוח מספר כלי עזר למטוסים שנמצאים בשימוש עד היום.

לאחר סיום מלחמת העולם הראשונה אנטון פלטנר עבר לאמסטרדם ועמד בראש מכון לחקר הידרודינמיקה עד לשנת 1931. במהלך שנות ה-20 של המאה ה-20 הוא פיתח סוג חדש של מאוורר שמתאים לשימוש במכוניות ועד היום מיוצר על ידי Flettner Ventilator Limited.

בעזרת מדענים גרמנים נוספים (כולל אלברט איינשטיין אנטון פלטנר פיתוח אונייה שמופעלת על ידי טורבינת פלטנר ובשנת 1926 אונייה זו בהצלחה חצתה את האוקיינוס האטלנטי.

בשנת 1926 אנטון פלטנר התחיל לרכז את מאמציו בתחום התעופה. הוא הקים חברה חדשה בברלין ובהמשך עבר להתגורר לעיר. בשנת 1935 הוא בנה אוטוג'ירו שהיה מתאים לפעולות מודיעין ומלחמה נגד צוללות. בשנת 1936 הוא בנה מסוק.

במהלך מלחמת העולם השנייה הוא פיתוח מספר מסוקים לצורכי מודיעין. תוכניות לבניית 1000 מסוקים בוטלו בעקבות הפצצה כבדה של המפעל שהיה מיועד לייצור. לקראת סיום המלחמה מסוקים נוספים היו מוכנים לייצור סדרתי.

אנטון פלטנר המשיך הפיתוח כלי טיס עבור גרמניה הנאצית אף על פי שאשתו הייתה יהודייה. בעזרת יחסים טובים עם היינריך הימלר הוא הצליח להבריח אותה ואת משפחתה לשוודיה.

לאחר סיום מלחמת העולם השנייה, אנטון פלטנר ביחד עם מהנדסי תעופה גרמנים נוספים הועבר לארצות הברית. בהיותו בארצות הברית הוא המשיך בפיתוח מסוקים לפי הזמנת חיל האוויר של ארצות הברית. הוא היה המתכנן הראשי של Kaman Aircraft.

אנטון פלטנר נפטר בניו יורק בשנת 1961.

## קישורים חיצוניים

* קורות חיים
* 

קטגוריה:מהגרים מגרמניה לארצות הברית
קטגוריה:ממציאים גרמנים
קטגוריה:מהנדסים גרמנים
קטגוריה:חלוצי התעופה
קטגוריה:מהנדסים אמריקאים
קטגוריה:אמריקאים שנולדו ב-1885
קטגוריה:אמריקאים שנפטרו ב-1961
תחנת קראנדירו (ספר)

**"תחנת קראנדירו"** (בפורטוגזית: **Estação Carandiru**) הוא ספר זיכרונות משנת 1999 בעל 368 עמודים מאת הרופא הברזילאי ומומחה האיידס דראוזיו וארלה. הסיפור מבוסס על תקופתו של ורלה כרופא שהתנדב בכלא קראנדירו בסאו פאולו משנת 1989 ועד לטבח בשנת 1992 שהותיר 111 אסירים הרוגים, אך הספר מורכב מאירועים ודמויות בדיוניות.

עם יותר מ-500,000 עותקים שנמכרו, תחנת קראנדירו הוא אחד הנמכרים ביותר בכל הזמנים בברזיל ועובד לסרט קראנדירו מ-2003 בבימויו של הקטור באבנקו (Héctor Babenco). וארלה מגולם על ידי לואיס קרלוס וסקונסלוס בסרט. הספר זכה בפרס הספרות הברזילאית פרמיו ז'בוטי בשנת 2000.

הספר, הוא הראשון בטרילוגיה, אחריו יצא *Carcereiros* ("הסוהרים") בשנת 2012 המתעד את חיי הכלא על פי עדותם של פקידי הכלא. *Prisioneiras* ("אסירות"), על כלא הנשים בסאו פאולו, שסיים את הטרילוגיה.

## הערות שוליים

קטגוריה:ספרות ברזילאית
קטגוריה:ספרי 1999
קטגוריה:ספרים ביוגרפיים
ריצ'רד ו. ספנסר

**ריצ'רד ווהן ספנסר** (באנגלית: **Richard Vaughn Spencer**; נולד ב-18 בינואר 1954) הוא פוליטיקאי ואיש עסקים אמריקאי. כיהן כמזכיר הצי ה-76 של ארצות הברית מאוגוסט 2017 עד נובמבר 2019. בחודש יולי 2019 שימש בו-זמנית במשך כשבוע כמזכיר ההגנה של ארצות הברית בפועל ולאחר מכן, גם כשבוע, כסגן מזכיר ההגנה של ארצות הברית. ספנסר שירת כטייס בחיל הנחתים של ארצות הברית בין השנים 1976 – 1981. לפני כניסתו לפוליטיקה היה סגן יושב הראש וסמנכ"ל כספים ראשי של חברת Intercontinental Exchange מנובמבר 2001 ועד ינואר 2008.

## ביוגרפיה
ספנסר נולד בווטרברי, קונטיקט שבארצות הברית. הוא למד ברולינס קולג' שבפלורידה, שם הוא התמחה בכלכלה. לאחר סיום לימודיו הוא התגייס לחיל הנחתים ושירת כטייס בין השנים 1976–1981.
## קריירה
לאחר שחרורו מחיל הנחתים בדרגת קפטן, הוא עבד בוול סטריט במשך כ-15 שנים וכמו-כן החזיק במשרות בחברות גולדמן זקס; בר סטרנס; דונלדסון, לפקין וג'רנט; א.ג. בקר; פיין וובר; ומריל לינץ'.

בין השנים 2009–2015 הוא שירת ב"מועצה הביטחונית העסקית" (Defense Business Board), צוות ייעוץ של מחלקת ההגנה וכחבר בצוות הניהולי של ראש המבצעים הימיים.

## מזכיר הצי
ביוני 2017 מינה נשיא ארצות הברית, דונלד טראמפ את ספנסר כמזכיר הצי ה-76. המינוי אושר על ידי הסנאט ב-1 באוגוסט 2017, וב-3 באוגוסט הוא הושבע לתפקידו.

ב-15 ביולי 2019 קיבל ספנסר על עצמו לשמש בתפקיד מזכיר ההגנה בפועל ואמר שהוא "מצפה להמשיך לשמש בתפקיד זה עד שמינויו של מזכיר ההגנה הקבוע תאושר על ידי הסנאט והוא יתפוס את תפקידו. בזמן זה אמשיך לשמש כמזכיר הצי". ב-23 ביולי, עם כניסתו לתפקיד מזכיר ההגנה של מארק אספר, קיבל ספנסר על עצמו את תפקיד סגן-מזכיר ההגנה בפועל ומילא תפקיד זה עד לכניסתו של דייוויד נורקוויסט ב-31 ביולי 2019.

ספנסר פוטר מתפקידו ב-24 בנובמבר 2019.

## קישורים חיצוניים

## הערות שוליים

קטגוריה:מזכירי הצי של ארצות הברית
קטגוריה:מזכירי ההגנה של ארצות הברית
קטגוריה:חברי הקבינט של ארצות הברית בממשל דונלד טראמפ הראשון
קטגוריה:נשיאות דונלד טראמפ: אישים שפרשו או הודחו
קטגוריה:קצינים וחוגרים בחיל הנחתים של ארצות הברית
קטגוריה:טייסי חיל הנחתים של ארצות הברית
קטגוריה:אנשי עסקים אמריקאים
קטגוריה:בוגרי מכללת רולינס
קטגוריה:אמריקאים שנולדו ב-1954
למינה

[שמאל|ממוזער|250px|למינות גיריות על הקירות הפנימיים של [אקוודוקט רומי מפרובאנס-אלפ-קוט ד'אזור עוביין כמילימטר לשנה.]]
[שמאל|ממוזער|250px|למינות ב[אבן חול]]
[שמאל|ממוזער|250px|למינות ב[סטרומטוליט]]
**למינה** (מלטינית: **Lamina**, מילולית: לוח) היא בגאולוגיה מאפיין של מבנים בסלעי משקע. המונח מתאר את היחידה הקטנה ביותר - שכבה יחידה בהירה או כהה של למיניט. למיניט הוא משקע המורבד בשכבות דקות, ששמו מתייחס למבנה שהוא יוצר. בתור למינות מוגדרות שכבות בודדות בעובי של פחות מסנטימטר אחד, אך לרוב דקות יותר (עובי של פחות מ-0.1 מילימטרים ועד מילימטר אחד הן תופעות שכיחות), אם כי יש התייחסויות בספרות גם לשכבות בנות כמה סנטימטרים כאל למינות. שכבות מעל גודל של סנטימטר אחד מוגדרות כשכבה. בסלע משקע אחד יכולים להיות גם שכבות וגם למינות. תהליך יצירת הלמינות מכונה **למינציה**.

## תיאור
למינות בנויות מהבדלים קטנים בסוג המשקעים המתרחשים ברחבי הסלע. הם נגרמים כתוצאה משינויים מחזוריים בהיצע המשקעים. שינויים אלה יכולים להתרחש בגודל הגרגרים, אחוז החרסית, תכולת מיקרו-מאובנים, תכולת חומר אורגני או תכולת המינרלים ולעיתים קרובות לגרום להבדלים בולטים בצבע בין הגרגירים. בליה יכולה להדגיש את ההבדלים אפילו יותר.

למינות יכולות להופיע כמבנים מקבילים (למינציה מקבילה) או במקבצים שונים היוצרים זווית אלו כלפי אלו (למינציה צולבת). למינות יכולות להופיע בסוגים רבים ושונים של סלע משקע, מאבן חול גסה דרך פצלים, אבני בוץ או סלעי התאדות.

מכיוון שלמינה היא מבנה קטן, היא נהרסת בקלות על ידי ערבול ביוגני (ביוטורבציה - פעילות של בעלי חיים נוברים המתקיימים בבוצה שעל קרקע האוקיינוס) זמן קצר לאחר ההרבדה. למינה שורדת טוב יותר בנסיבות של חוסר בחמצן, או במליחות גבוהה במיוחד המונעים פעילות של בעלי חיים, או באזורים עמוקים במיוחד באוקיינוס שבהם פעילות בעלי החיים דלה, או כששיעור המשקעים היה גבוה והמשקעים נקברו לפני שיכולה הייתה להתרחש ביוטורבציה.

## היווצרות
למינציה מתפתחת במשקעים עדינים עם התיישבות חלקיקים דקיקים, שיכולים להתרחש רק במים עומדים או זורמים באטיות - זרימה בנתיבים מקבילים (מסלולים שמרחקם זה מזה נשמר) הקרויה "זרימה למינרית". דוגמאות לסביבות משקע הן ימיות עמוקות (בקרקעית הים) או בתחתית אגמים, או בשטחי בוץ, בהם הגאות והשפל יוצרים הבדלים מחזוריים באספקת המשקעים.

למינציה באבן חול נוצרת לרוב בסביבה חופית שבה אנרגיית הגלים גורמת להפרדה בין גרגירים בגדלים שונים.

למינות שנוצרו באגמים קרחונים הן מקרה מיוחד. הן נקראות ורוות. ורוות מהרביעון משמשות בסטרטיגרפיה ובפלאוקלימטולוגיה לשחזר את שינויי האקלים במהלך מאות אלפי השנים האחרונות.

## גלריה


קובץ:BIFormation.JPG|למינות בתצורת ברזל הפסים
קובץ:Travertin (Lamination).jpg|למינות בטרוורטין
קובץ:Tidalites de Bréhec.jpg|למינות מחזוריות מחוף ברטאן, הלמינות האדמות מכילות ברזל בערכיות 2 והירוקות בערכיות 3.
קובץ:Sinterkalk (Lamination).jpg|למינות בסינטר (חומר צורני השוקע סביב גייזרים)


## לקריאה נוספת

*Blatt, H.; Tracy, R.J. & Owens, B.E.; 2006: **Petrology, Igneous, Sedimentary, and Metamorphic**, W.H. Freeman & company, New York (3rd ed.), .
*Boggs, S.Jr.; 1987: **Principles of Sedimentology and Stratigraphy**, Merrill Publishing Company, .
*Boggs, S.Jr.; 2009: **Petrology of Sedimentary Rocks**, Cambridge University Press, .


## הערות שוליים

קטגוריה:סטרטיגרפיה
חדר האוצר הירוק

250px|ממוזער|פנים המוזיאון. 1904
**חדר האוצר הירוק** או **הכספת הירוקה** (בגרמנית: **Grünes Gewölbe**) הוא מוזיאון הממוקם בטירת דרזדן באזור העיר העתיקה של דרזדן. המוזיאון מכיל את האוסף הגדול ביותר באירופה של אבני חן, תכשיטים, פסלים וכלים העשויים זהב כסף ענבר ושנהב, מתקופת הבארוק ועד התקופה הקלאסית. חדר האוצר הירוק הוא אחד המוזיאונים העתיקים בעולם, עתיק יותר מהמוזיאון הבריטי וכנראה שני רק למוזיאון הוותיקן.

## היסטוריה
ראשיתו של חדר האוצר הירוק כבר בשנת 1547 כאשר מוריץ, הנסיך הבוחר מסקסוניה, החל בבניית האגף המערבי של ארמונו. האולמות החדשים עוטרו בתקרות מפוארות עם עיטורי טיח וגבס, ואילו עמודי התמך והכותרות בקומת הבסיס, צופו במלכיט בגוון ירקרק ואשר הם שהעניקו לאולמות את שמם. החדרים נבנו עם קירות עבים במיוחד במטרה לשמש להגנה מפני שרפות ומעשי שוד ופתחי החלונות והדלתות נוצקו מברזל. במהלך המאה ה-17 שימשו החדרים את שליטי סקסוניה כחדרי אוצר פרטיים לשמירת מסמכים חשובים ותכשיטים.

בשנת 1723 החליט אוגוסט השני, מלך פולין, להפוך את חדרי האוצר הפרטיים למוזיאון ציבורי והוא נפתח לקהל כשנה לאחר מכן. היה זה חידוש ייחודי ובלתי אופייני לתקופה. הוא הורה על ביצוע עיצוב מרהיב לחדרים בסגנון הבארוק הגרמני. בשנים הבאות עוצב המוזיאון כשרשרת של תשעה אולמות תצוגה מפוארים במיוחד המחוברים ביניהם. השיפוץ הסתיים בשנת 1729. מסלול התצוגה נבנה ועוצב באופן מדורג כך שהמבקרים עברו במסלול הולך ומתפתח של תצוגת עושר הן מבחינת החומרים והן מבחינת העיצובים של המוצגים השונים. התצוגה נשארה פתוחה לציבור וכמעט ללא שינוי במשך כ-200 שנים עד לשנת 1938 שבה הועברו המוצגים יקרי הערך לאחסנה במבצר קניגשטיין.

מבנה המוזיאון עצמו נפגע קשה בהפצצות על העיר במלחמת העולם השנייה. שלושה מן החדרים נהרסו לגמרי ואילו המוצגים עצמם הוחרמו ונלקחו על ידי כוחות הצבא האדום. תהליך השחזור של המוזיאון נמשך שנים רבות. המוצגים עצמם הוחזרו בשנת 1958 וחלקם הוצג במוזיאון אלברטינום שבעיר. שיפוץ המבנים נמשך שנים רבות לאחר מכן בעלות כוללת 45 מיליון יורו. חלקו הראשון של המוזיאון המכונה "החדש" נפתח שוב לציבור בשנת 2004 בקומה השנייה של הארמון, וחלקו השני המכונה "ההיסטורי" נפתח מחדש בשנת 2006 במיקומו ההיסטורי בקומה הראשונה בטירת דרזדן.

ב-25 בנובמבר 2019 נפרץ המוזיאון ונגנבו ממנו פריטים יקרי ערך בשווי של כמיליארד אירו. העיתון הגרמני בילד תיאר למחרת הגנבה את המעשה כ"שוד העתיקות הגדול ביותר בהיסטוריה המודרנית של גרמניה".

## האוסף
האוסף כולו מכיל למעלה מ-4,000 פריטים אשר כשלושה רבעים מהם מוצגים במוזיאון ההיסטורי והשאר במוזיאון החדש. בשל מגבלות מקום לא מוצג האוסף במלואו אך הפריטים היקרים והמובחרים מוצגים כולם. שטחה הכללי של התצוגה בשתי הקומות כ-4,000 מטר רבוע. עיצוב החדרים מרובה בעיטורים וקירות רבים מכוסים במראות. שילוב המוצגים עם תאורה ייחודית המבליטה את הבוהק הטבעי שלהם חושפים בפני המבקרים במוזיאון מראה מרשים במיוחד.

הכניסה למוזיאון ההיסטורי מוגבלת במספר המבקרים בכל עת, ולכן מחייבת בדרך כלל רכישה מוקדמת של כרטיסים. לפני הכניסה נערכת בדיקה מחמירה בכליו של המבקר ושיקוף גופני וזאת מכיוון שחלק מן המוצגים היקרים חשופים לקהל ואינם מוגנים כלל.

## קישורים חיצוניים

* 

## הערות שוליים

קטגוריה:גרמניה: מוזיאונים
קטגוריה:דרזדן
יחסי אלבניה – בוסניה והרצגובינה

**יחסי אלבניה–בוסניה והרצגובינה** מתייחסים ליחסים הדו-צדדיים של אלבניה ובוסניה והרצגובינה.

## היחסים בין המדינות
ב-21 באפריל 1992 הכירה אלבניה בבוסניה והרצגובינה, וב-28 בדצמבר אותה שנה כוננו שתי המדינות יחסים דיפלומטיים ביניהן.

במרץ 2009 אלבניה ובוסניה והרצגובינה הסכימו לשפר את היחסים הכלכליים והדיפלומטיים ולפעול במשותף למען חברותן המהירה יותר באיחוד האירופי ובנאט"ו.
ההסכם לשיפור היחסים בין המדינות הגיע במהלך ביקורו הרשמי של ראש הממשלה האלבני סאלי ברישה בבירת בוסניה, סרייבו. במהלך הביקור פגש ברישה את יו"ר מועצת השרים של בוסניה ניקולה ספיריץ'.

שני הבכירים חתמו גם על ארבעה הסכמים דו צדדיים – על שיתוף פעולה במשטרה, קבלת חוזר של מהגרים בלתי חוקיים, מכס ונסיעות בין המדינות. כמו כן הם הכריזו על כוונה לשדרג את משלחתם הדיפלומטית מקונסוליה כללית לשגרירות.

## נציגויות דיפלומטיות
אלבניה מחזיקה בבוסניה והרצגובינה שגרירות קונסוליה כללית בסרייבו בלבד. מאידך, בוסניה והרצגובינה מחזיקה באלבניה קונסוליה כללית בדורס בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
וין מיין

**וין מיין** או **וין מינט** (בבורמזית: **ဝင်းမြင့်**, היגוי: [wɪ́ɴ mjɪ̰ɴ]; נולד ב-8 בנובמבר 1951) הוא פוליטיקאי בורמזי, אסיר פוליטי לשעבר ושוב פעם החל מ-2021. כיהן החל מ-2018 כנשיא של מיאנמר עד שנעצר במהלך ההפיכה הצבאית במיאנמר 2021, שהחלה ב-1 בפברואר 2021. הוא הנשיא העשירי של מדינה זו. בשנים 2016–2018 כיהן כיושב ראש בית הנבחרים של מיאנמר.
בשנים 2012–2018 היה חבר בית הנבחרים. וין מיין נחשב לבן ברית של יועצת המדינה אונג סן סו צ'י שכיהנה אחרי 2016 כראש הממשלה בפועל של מיאנמר. והייתה מנועה על ידי החוק מלשמש בתפקיד ראש ממשלה או נשיאה. הוא עורך דין במקצועו.

## ביוגרפיה
וין מיין נולד בשנת 1951 בכפר ניאונג צ'אונג במחוז דנוביו איראוואדי, להוריו - טון קין ודו תאן.
למד לתואר ראשון לגאולוגיה ואחר כך משפטים באוניברסיטת יאנגון. בשנת 1981
אחרי שנת 1981 עבד כעורך דין בבית המשפט החוקתי של בורמה. הוא נעצר אחרי השתתפותו ב"התקוממות 8888" משנת 1988. זמן קצר בשנת 1990 (אז החונטה הצבאית פיזרה את הפרלמנט שנבחר) וכן בין מאי 2012 למרץ 2018 כיהן כחבר בבית הנבחרים מטעם הליגה הלאומית למען דמוקרטיה.
אחרי שכיהן כיושב ראש בית הנבחרים בשנים 2016–2018 במרץ 2019 נבחר מול שני מועמדים אחרים כנשיא מיאנמר.
אף על פי שתפקידו הוא במידה רבה סמלי בלבד למיין יתרון על קודמו טין צ'ו, בניסיון הפוליטי שצבר באופוזיציה בשנים 1988–2015.

ב-31 בינואר 2021, נעצר וין מיין בידי צבא מיאנמר, שהכריז על תוצאות הבחירות הכלליות בנובמבר 2020 כמזויפות.
ב- 6 בדצמבר2021 בבית משפט בנייפידאו נידון וין מיין יחד עם אונג סן סו צ'י לארבע שנות מאסר בגין "הסתה להפרעות סדר" והפרת החוקים האפידמיולוגיים בזמן הבחירות בשנת 2020 בימי מגפת הקורונה. כעבור כמה שעות הכת הצבאית הורידה את העונש לשנתיים מאסר. בהמשך על סו צ'ו הוטלו עונשי מאסר נוספים.

## חייו הפרטיים
וין מיין נשוי לצ'ו צ'ו ואב לבת, פיו פיו תין, יועצת בכירה בחברת City Mart Holdings.

## קישורים חיצוניים

* כתבה במגזין לה פואן על בחירתו של וין מיין, 28 במרץ 2018

## הערות שוליים

קטגוריה:נשיאי מיאנמר
קטגוריה:עורכי דין
קטגוריה:ילידי 1951
You'll Always Find Your Way Back Home

"**You'll Always Find Your Way Back Home**" (בעברית: "**תמיד תמצאו את הדרך חזרה הביתה**") הוא שיר קאנטרי-פופ מהסרט "האנה מונטנה: הסרט" משנת 2009, המבוסס על הסדרה "האנה מונטנה" ששודרה בערוץ דיסני החל משנת 2006 עד שנת 2011. את השיר מבצעת מיילי סיירוס, המגלמת את דמותה של האנה מונטנה. את השיר כתבו טיילור סוויפט ומרטין ג'ונסון. לשיר זמינה גרסת קריוקי בסדרת הקריוקי של הפסקול. משמעות השיר אומרת שלא משנה מה יקרה תמיד האדם יחזור לשורשים שלו.

השיר זכה להצלחה בגלל השימוש בו בסרט. שיא השיר הוא במצעד הפזמונים "קנדה הוט 100" בו הוא היה מספר 36. לשיר נוצר קליפ שהופץ בהוצאה הביתית של הסרט.

## פיתוח
טיילור סוויפט הייתה מעורבת בהפקה המוזיקלית של הסרט כאשר יוצרי הסרט ביקשו ממנה אישור להשתמש במוזיקה שלה. סוויפט הסכימה והיא הופיעה עם השיר "Crazier" בסרט, בנוסף היא כתבה שירים לסרט עם להקת בויז לייק גירלז ומרטין ג'ונסון. בריאיון לערוץ MTV, ג'ונסון תיאר את העבודה עם סוויפט כמדהימה. הוא אמר שהיא אחת מהכותבות המוכשרות שעבד איתן, ושבשביל נערה כל כך צעירה, היא מאוד יצירתית ומוקפדת.

השיר משמש כשיר הסיום של הסרט, כאשר סיירוס מבצעת אותו בתור האנה מונטנה על הבמה במופע גיוס כספים כדי להציל את עיר הולדתה. בסצנה של השיר הופיעו יותר מ-2,000 ניצבים.

## קליפ
קליפ לקידום השיר צולם במהלך הסרט. הקליפ מתחיל כשסיירוס והרקדנים שלה מופיעים על במה. סיירוס לבושה כמו האנה מונטנה בחליפה עסקית. כשסיירוס התחילה לשיר, היא והרקדנים עשו כוריאוגרפיה מורכבת. לאחר מכן משולבים קטעים מתוך הסרט, ביניהם הורדת הפאה של האנה והפגישה של מיילי עם טארביס ברודי, אהובה בסרט ששיחק לוקאס טיל. באמצע הקליפ, סיירוס והרקדנים יוצאים מהבמה דרך דלת אחורית וחוזרים עם בגדים מערביים. ככל שהקליפ מתקדם, רואים שמיילי מתעוררת ומבינה שהכל היה פשוט חלום.

## מיקומי שיא

## ראו גם
* האנה מונטנה: הסרט
* Crazier

## קישורים חיצוניים

## הערות שוליים

קטגוריה:שירי מיילי סיירוס
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי מרטין ג'ונסון
קטגוריה:שירים על חזרה הביתה
קטגוריה:שירים מסרטי קולנוע
קטגוריה:שירי מוזיקת קאנטרי אמריקאיים
קטגוריה:שירי פופ רוק אמריקאיים
קטגוריה:סינגלים בהוצאת וולט דיסני רקורדס
קרלס פרס

**קרלס פרס סאיול** (בספרדית: **Carles Pérez Sayol**; נולד ב-16 בפברואר 1998) הוא כדורגלן ספרדי המשחק בעמדת הקיצוני הימני באריס סלוניקי מליגת העל היוונית בהשאלה מסלטה ויגו.

## קריירה
פרס הצטרף לקבוצת הנוער של ברצלונה בשנת 2012, כשעבר מקבוצת הנוער של אספניול.

ב-3 באוקטובר 2015, כאשר היה בן 17, ערך את הופעת הבכורה שלו בקבוצת הבוגרים השנייה של ברצלונה (ברצלונה ב') במשחק בליגה השלישית בספרד נגד לבאנטה ב'.

ביולי 2017 עבר רשמית לקבוצת ברצלונה ב', שכבר התקדמה לליגה השנייה בספרד. הוא ערך את הופעת הבכורה הרשמית שלו ב־19 באוגוסט 2017, כאשר החליף את ויטיניו, בניצחון החוץ 1–2 על ריאל ואיאדוליד.

את שער הבכורה הרשמי שלו במדי ברצלונה ב' הוא הבקיע ב־21 בינואר 2018, בהפסד 1–3 לטנריפה. ב-12 ביוני 2018, הוא האריך את חוזהו בשנתיים נוספות.

את הופעת הבכורה שלו בקבוצה הראשונה של ברצלונה, הוא ערך ב־19 במאי 2019, כאשר החליף את מלקום בתיקו נגד איבר. את השער הראשון שלו בקבוצה הוא הבקיע ב־25 באוגוסט, בניצחון 2–5 על אייבר.

ב-8 באוגוסט 2022 הושאל לסלטה ויגו. ב-30 ביוני 2023 חתם באופן קבוע בסלטה ויגו לארבע שנים.

## תארים
### קבוצתיים
;רומא
* קונפרנס ליג (1): 2021/22

## קישורים חיצוניים

קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני רומא
קטגוריה:כדורגלנים ספרדים
קטגוריה:כדורגלני סלטה ויגו
קטגוריה:ספרדים שנולדו ב-1998
הפת טפה

שמאל|ממוזער|250px
**הפת טפה** (בפרסית: **هفت‌تپه** *Haft tape*) הוא אתר ארכאולוגי בפרובינציית ח'וזסתאן של העיר כאבנאכ שהיה מבירות עילם. האתר התגלה בשנת 1908 וחפירות במקום נמשכות גם עתה.

העיר הייתה מרכז פוליטי חשוב בזמן שלטונו של מלך עילם תפתי אהר במהלך המאה ה-15 לפנה"ס. ככל הנראה הוא נטמן בעיר. אחרי מותו מרכז הכוח חזר לשושן. לא ברור האם קאבנק הייתה הבירה הרשמית או רק מושבו של המלך כאשר הוא איבד שליטה על שושן.

באתר נמצאו שרידים של מקדש, מקום קבורה תת-קרקעי למלך ומשפחתו ויסודות של זיקוראת. לאחרונה התגלו גם כלי חרס ורישומים בכתב יתדות.

האתר נמצא בשטח של כ-1.5 ק"מ על 800 מטר. החפירות הראשונות בוצעו על ידי ארכאולוגים צרפתים. בשנים 1965–1979 במקום בוצעו חפירות על ידי צוות בראשות עזתאללה נגאהבאן. החל משנת 2003 במשך 10 עונות בוצעו החפירות על ידי צוות איראני תוך שיתוף פעולה עם ארכאולוגים מאוניברסיטת קיל ואוניברסיטת מיינץ.

## קישורים חיצוניים

* ממצאים ארכאולוגיים במקום
* תיאור החפירות באתר של אוניברסיטת מיינץ
* מידע על האתר

קטגוריה:קצרמר איראן
קטגוריה:איראן: היסטוריה
קטגוריה:איראן: אתרים ארכאולוגיים
קטגוריה:עילם
קטגוריה:ח'וזסתאן
גביע המדינה בכדורגל נשים 2013/2014

**[[גביע המדינה בכדורגל נשים]]** לעונת **2013/2014** היא התחרות ה-16 מאז היווסדה. משחקי התחרות החלו ב-24 בדצמבר 2013 ומשחק הגמר נערך ב-30 באפריל 2014 והסתיים בניצחון של אס"א תל אביב על מכבי כישרונות חדרה בדרך לזכייה שלישית בתואר ולהשלמת דאבל בעונה זו.

בתחרות השתתפו 8 קבוצות ליגת נשים ראשונה ו-7 קבוצות מליגת נשים שנייה. לפי תקנון התחרות, בעונה זו התקיימו 4 סיבובים. כל הקבוצות (ליגות נשים ראשונה ושנייה) החלו להשתתף בסיבוב הראשון פרט לקבוצה אחת שהוגרלה להתחיל בסיבוב השני.

## שמינית הגמר
הסיבוב הראשון בתחרות היה למעשה שמינית הגמר. בסיבוב זה השתתפו 14 קבוצות. קבוצת בנות קיסריה טבעון קיבלה בהגרלה כרטיס חופשי לסיבוב הבא.

## רבע הגמר
אל רבע הגמר העפילו 7 הקבוצות שניצחו בשמינית הגמר ובנות קיסריה טבעון שקיבלה בהגרלה כרטיס חופשי לשלב זה אך מאחר שפעילותה הופסקה לא התייצבה למשחק.

## חצי הגמר
משחקי חצי הגמר התקיימו בהצגה כפולה ב-23 באפריל באצטדיון רמת גן.

## הגמר

## ראו גם
*עונת 2013/2014 בליגת כדורגל נשים ראשונה

## קישורים חיצוניים
* עונת 2013/2014 בגביע המדינה בכדורגל נשים, באתר ההתאחדות לכדורגל בישראל
* 
* 
* 

קטגוריה:2013 בישראל: כדורגל
קטגוריה:2014 בישראל: כדורגל
קטגוריה:תחרויות כדורגל ב-2013
קטגוריה:תחרויות כדורגל ב-2014
קטגוריה:גביע המדינה בכדורגל נשים
ניקי ואן דייק

**ניקי ואן דייק** (באנגלית: **Nikki van Dijk**; 28 בנובמבר 1994, האי פיליפ  אוסטרליה) היא גולשת גלים אוסטרלית.

## ביוגרפיה
ניקי ואן דייק היא הבת האמצעית. אביה עוסק בגלישה וכך גם אחותה הבכורה, נינה ואחיה הצעיר, ג'ואי. היא החלה את הקריירה המקצוענית שלה בשנת 2012 בה זכתה במקום הראשון באליפות העולם בגלישה לנערות של ה- שנערכה בבאלי. בשנת 2014, החלה להתחרות באליפויות ליגת הגלישה העולמית (WSL) . בשנת 2015, דורגה במקום התשיעי. בשנת 2017, דורגה שביעית בעולם ובשנת 2019 היא מדורגת במקום ה-12.

בגיל 15, השתתפה בסרט הדוקומנטרי First Love.

בשנת 2013, אימצה אורח חיים טבעוני.

## קישורים חיצוניים

* ניקי ואן דייק באתר WSL

## הערות שוליים

קטגוריה:גולשות גלים
קטגוריה:ספורטאיות אוסטרליות
קטגוריה:ספורטאיות טבעוניות
קטגוריה:טבעוניות אוסטרליות
קטגוריה:אוסטרליות שנולדו ב-1994
קטגוריה:אוסטרלים שנולדו ב-1994
התצפית העמוקה של שבר סן אנדראס

[200px|שמאל|ממוזער|[העתק סן אנדראס כפי שנראה באזור מישור קריזו]]
**התצפית העמוקה של שבר סן אנדריאס** (מאנגלית: **San Andreas Fault Observatory at Depth**) הוא שמו של פרויקט מחקר שהחל בשנת 2002 ומטרתו היא לאסוף נתונים גאולוגיים אודות העתק סן אנדריאס לצורך חיזוי וניתוח רעידות אדמה עתידיות. האתר מורכב מ-  חור טייס ו-  חור ראשי. החל משנת 2007 פעולות הקידוח במתחם הופסקו. הפרויקט ממוקם בסמוך לעיירה פארקפילד שבקליפורניה, הפרויקט התקין חיישני גיאופון ושעוני GPS בחור בור שחותך ישירות דרך התקלה. נתונים אלה, יחד עם דגימות שנאספו במהלך הקידוח, יכלו לשפוך אור חדש על תכונות גיאוכימיות ומכניות סביב אזור ההעתק.

## הרקע לפתיחת האתר
מחקרים גאולוגיים מראים כי במהלך 1,400-1,500 השנים האחרונות התרחשו רעידות אדמה גדולות בתדירות ממוצעת של כ-150 שנה בכל אזור נתון. התזוזות הפתאומיות לאורך העתק סן אנדראס הגורמות לרעידות אדמה אינן מתרחשות באופן אחיד אלא בחלק אחד בכל פעם, בעוד בחלקיו האחרים ממשיך הלחץ הגובר להיבנות עד לשבירה. בחלקו הצפוני של העתק סן אנדראס התרחשה רעידת אדמה חזקה לפני כ-100 שנים (1906), רעידת האדמה בשנת 1857 התרחשה בחלקו הדרומי העליון, אך בחלקו הדרומי ביותר לא התרחשה רעידת אדמה גדולה מזה יותר מ-300 שנה.

לאור נתונים אלה ועל פי מחקרים אחרונים, נכון ל-2007, הלחץ המצטבר לאורך קו השבר נמצא על סף שבירה שתביא לרעידת האדמה הגדולה (בעוצמה 7 ויותר) הבאה - The Big One - כפי שנוהגים לכנותה. צופים כי רעידת אדמה כזו תגרום נזק עצום לאזור פאלם ספרינגס וערים אחרות באזור סן ברנרדינו, ריברסייד ואימפריאל, ותורגש היטב בכל דרום קליפורניה, כולל אזורים צפופי אוכלוסייה כלוס אנג'לס וסן דייגו.

## הערות שוליים

קטגוריה:מבנה כדור הארץ
קטגוריה:קליפורניה: גאולוגיה
קטגוריה:סייסמולוגיה
קטגוריה:מבנים תת-קרקעיים
קטגוריה:ארצות הברית: מדע וטכנולוגיה
פאבל אוסטינוב

**פאבל גנאדייביץ' אוסטינוב** (ברוסית: **Павел Геннадьевич Устинов**; נולד ב-26 בדצמבר 1995) הוא שחקן קולנוע רוסי, שהתפרסם לאחר שנודע כי נעצר על ידי משטרת רוסיה והמשמר הלאומי של רוסיה, בטענה כי השתתף בהפגנה לא חוקית נגד אי שיתוף מועמדי האופוזיציה בבחירות שהתקיימו לדומה העירונית של מוסקבה, בפועל הוא אומנם עמד סמוך לאירועים אך המתין לפגוש את חברו בתחנת הרכבת התחתית ""פושקינסקאיה" ולא היה חלק מהמפגינים. בית המשפט של טבר במוסקבה גזר עליו 3.5 שנות מאסר בעוון תקיפת שוטר, מה שהביא לגל מחאה בעולם התרבות הרוסי נגד מעצרו. בדומה לפרשת איוואן גולונוב, המחאה הציבורית הביאה בהמשך לשחרורו של אוסטינוב.

## ביוגרפיה
פאבל נולד בדודינקה שבמחוז קרסנויארסק בדצמבר 1995.

הוא התגייס לצבא רוסיה ושירת גם בכוחות הפנים. בשנת 2012 הגיע למוסקבה והתקבל לבית הספר הגבוה לאומנויות הבמה בניהולו של השחקן קונסטנטין רייקין ומאז שיחק תפקידי משנה בסדרות טלוויזיה שונות. בשנת 2014 משפחתו הצטרפה אליו במוסקבה.

הוא גילם תפקיד ראשי בסדרה בשם "מורוזובה" ובשנת 2017 הופיע בסרט המדע בדיוני "משיכה" שביים פיודור בונדרצ'וק.

הוא הצטלם לסרט ספוטניק וגילם חייל אמריקאי בסדרה "הסוחר" (Trader).

### מעצרו ומשפטו
ב-3 באוגוסט 2019 נערכו הפגנות המוניות במוסקבה על רקע הבחירות לדומה העירונית. אוסטינוב המתין בככר פושקינסאיה, סמוך לתחנת הרכבת התחתית כשהוא ממתין לחברו, מבלי שידע כי ייערכו שם הפגנות, כשהמתין פשטו עליו שוטרי המשמר הלאומי של רוסיה ועצרו אותו. בהמשך אחד מהשוטרים שעצרו אותו טען כי אוסטינוב התפרע וצעק קריאות בגנות השלטון. בהמשך נטען על ידי השוטרים כי אוסטינוב פרק את כתפו של אלכסנדר ליאגין, אחד מאנשי המשמר שעצרו אותו במהלך מעצרו וכי אוסטינוב התנגד למעצרו בכוח. בבית המשפט של טבר במוסקבה נגזרו עליו 3.5 שנות מאסר במושבת עונשין, כאשר השופט מסרב לצפות בסרטונים מתוך רגע מעצרו של אוסטינוב.

המקרה שלו עורר את תשומת לבם של אנשי התרבות של רוסיה, בעיקר שחקני קולנוע וטלוויזיה פופולריים שדרשו בחינה מחדש של התיק ואת שחרורו של אוסטינוב משום שנתפר לו תיק על לא עוול בכפו. בעקבות גל המחאה הציבורי שתמך בו, בית המשפט המחוזי במוסקבה הורה על שחרורו של אוסטינוב.

## פילמוגרפיה

## קישורים חיצוניים

* פאבל אוסטינוב באתר vokrug.tv
* פאב אוסטינוב באתר kino-teatr.ru
* פאבל אוסטינוב באתר KinoPoisk

## הערות שוליים

קטגוריה:שחקני קולנוע וטלוויזיה רוסים
קטגוריה:2019 ברוסיה
קטגוריה:רוסים שנולדו ב-1995
עליי (שיר)

"**עליי**" הוא שיר שהוקלט על ידי הראפר הישראלי סאבלימינל, ביחד עם הזמרת-יוצרת דנה אינטרנשיונל. הוא יצא לאור ב-13 בדצמבר 2009, בהוצאת חברת התקליטים משפחת תאקט כסינגל המוביל מתוך האלבום *[[Jew-Niversal]]*, של סאבלימינל. את השיר כתב, הלחין והפיק סאבלימינל.

עם יציאתו כבש השיר את פסגות המצעדים של רשת ג', רדיו אמצע הדרך ומדיה פורסט.

## רקע וכתיבה
השיר נכתב, הולחן והופק על ידי סאבלימינל. על השיר אמר כי: "זו הפעם הראשונה שאני פוגש את דנה, עד היום הכרתי רק את התדמית ואני חייב להודות שהיא הפתיעה אותי בענק. באולפן היא פשוט מוזיקאית שכיף ליצור אתה מוזיקה, ובילינו באולפן הרבה יותר זמן ממה שתכננו, היא מתמסרת לעבודה והתפלאתי לגלות שהיא אפילו קצת ביישנית".

אינטרנשיונל אמרה בתגובה: "אחרי שפגשתי את סאבלימינל באולפן, התאהבתי בו כמוזיקאי, מה שהוא עשה עד היום זה רק חלק קטן מהכישרון שלו, הוא השמיע לי דברים חדשים שלו, שונים לגמרי ממה שעשה עד היום, ונהנתי נורא. לא ידעתי עד כמה הוא מוכשר ומגוון. בדרך כלל אני לא אוהבת חיבורים של דואטים, אבל השיר במקרה הזה, פשוט ניצח. חוץ מזה היה חסר לי ראפר לרזומה שלי, אז הייתי חייבת... ואם כבר ראפר אז את הטוב ביותר".

יוסי חרסונסקי הפנה כלפי השיר ביקורת חיובית ואף העניק לו שלושה כוכבי זהב מתוך חמישה בסך הכל.

## וידאו קליפ
הווידאו קליפ המלא שיצא עבור השיר צולם ב-25 בנובמבר 2009, בבימוי אופיר לובל. הקונספט של הקליפ הוא תלבושות של ערפדים, ותסריט בו מסופר על אישה (אינטרנשיונל), אשר מפתה גבר (סאבלימינל), ולבסוף רוצחת אותו, תוך אכילתו.

הקליפ זכה לביקורות חיוביות וענבל חייט אמרה עליו כי: "אין מסר עמוק ואין שום כוונה לשנות את העולם - רק לעשות טוב לאוזניים ולכבוש את הפלייליסט... הקליפ מגניב ומושקע, עם שיק אפל במיוחד, ובינינו, שווה לצפות בו ולו רק כדי להתפעל מכל הערפדים והערפדיות טובי המראה שמנסים לשתות את הדם אחד לשני".

## מיקומי שיא

## היסטוריית יציאות לאור

## קישורים חיצוניים

*סרטון השיר עליי באתר יוטיוב

## הערות שוליים

קטגוריה:שירי סאבלימינל
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי סאבלימינל
קטגוריה:שירים שהולחנו על ידי סאבלימינל
קטגוריה:שירים שהופקו על ידי סאבלימינל
קטגוריה:שירים על ערפדים
קטגוריה:שירי דאנס-פופ
קטגוריה:שירי היפ הופ בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת משפחת תאקט
מייקל קולקין

**מייקל קולקין** (באנגלית: **Michael Culkin**; נולד ב-5 ביולי 1954) הוא שחקן תיאטרון, קולנוע וטלוויזיה אירי.

קולקין ידוע מהופעתו בתפקיד השופט בולר בסדרת הדרמה "המשפט של גארו" של ה-BBC. הוא גילם את דמותו של ראב באטלר בשתי העונות של הסדרה "הכתר". הוא שיחק בסרט "אשת הברזל" בכיכובה של מריל סטריפ, ב"צ'ארלי מורדכי" בכיכובו של ג'וני דפ, ולצדו של יו גרנט במיני-סדרה "שערורייה אנגלית למדי" שיחק בתפקיד הפוליטיקאי השמרני רג'ינלד מודלינג. קולקין הופיע בשתי עונות של הסדרה "פולדארק" בתפקיד הוראס טרנגלוס.

הוא מרבה להופיע בתוכניות טלוויזיה של ה-BBC ושל ITV. כמו כן משחק קולקין בתיאטרון הלאומי ובווסט אנד, שם כיכב יחד עם מגי סמית' במחזה "הליידי בקרוואן" מאת אלן בנט.

קולקין מתגורר בלונדון ובנורפוק. הוא חבר באקדמיה הבריטית לאומנויות הקולנוע והטלוויזיה.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אירים
קטגוריה:שחקני תיאטרון אירים
קטגוריה:אירים שנולדו ב-1954
מצר מאתה

**מצר מאתה** או **מצר מתה** (באנגלית: **Matha Strait**) הוא מצר ים המצוי בין האי אדלייד לקצה הדרומי של איי ביסקו.

## היסטוריה
### גילוי המצר
המצר התגלה בשנת 1832 על ידי המשלחת הבריטית בהנהגת ג'ון ביסקו. ביסקו חשב כי מדובר במפרץ ולא במצר. האזור נחקר גם על ידי המשלחת הצרפתית הרביעית לאנטארקטיקה (שחקרה את אנטארקטיקה בין השנים 1910–1908) בהנהגת ז'אן-באטיסט שארקו.

המשלחת הבריטית אל ארץ גרהאם שחקרה את האזור בפיקודו של ג'ון רימיל בין השנים 1934–1937, גילתה שמדובר במצר ים, ולא במפרץ.

### מקור השם
שארקו קרא למפרץ "מפרץ מאתה", על שמו של סגן אדרה מאתה (André Matha) שהיה סגנו בפיקוד על המשלחת הצרפתית השלישית לאנטארקטיקה (שחקרה את אנטארקטיקה בין השנים 1903–1905).

לאחר מיפוי האזור על ידי המשלחת הבריטית, שונה השם לשמו הנוכחי - "מצר מאתה" (לאור ההבנה כי מדובר במצר ולא במפרץ).

## לקריאה נוספת
• John E. G. Raymont, **[https://books.google.co.il/books?id=LQjLBAAAQBAJ&pg=PA273&lpg=PA273&dq=%22Matha+Strait%22&source=bl&ots=3S4P9nxcsU&sig=ACfU3U0sNwK2Y1RNxhqVmTAibcvJCGE1lw&hl=en&sa=X&ved=2ahUKEwiItfDk0NjkAhUEVhoKHWuYDpU4FBDoATABegQICRAB#v=onepage&q=%22Matha%20Strait%22&f=false Phytoplankton: Plankton and Productivity in The Oceans, Volume 1]**, P 273

• **[https://books.google.co.il/books?id=VkQ7AAAAIAAJ&pg=RA1-PA66&lpg=RA1-PA66&dq=%22Matha+Strait%22&source=bl&ots=CVOh7G41eq&sig=ACfU3U2K_zs6gkhYEcUsqL_b9Cb5HBHtKg&hl=en&sa=X&ved=2ahUKEwiItfDk0NjkAhUEVhoKHWuYDpU4FBDoATAHegQIBxAB#v=onepage&q=%22Matha%20Strait%22&f=false Naval Institute Proceedings, Volume 87]**, PP 65 - 66

• Charles Neider, **[https://books.google.co.il/books?id=lvPadRE_-JgC&pg=PA182&lpg=PA182&dq=%22Matha+Strait%22&source=bl&ots=7RZH5AxTK9&sig=ACfU3U39y5_L2Xy6RZEFo3GKM1KGH1CDTw&hl=en&sa=X&ved=2ahUKEwj-5eyt0djkAhXv1uAKHdkbCGs4HhDoATADegQICRAB#v=onepage&q=%22Matha%20Strait%22&f=false Beyond Cape Horn: Travels in the Antarctic]**, P 188

## קישורים חיצוניים
* מצר מאתה באתר הסקר הגאולוגי של ארצות הברית
* מצר מאתה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור מצר מאתה

## הערות שוליים

מאתה
מאתה
קראנצ'באנג לינוקס

**קראנץ'באנג לינוקס** (באנגלית: **CrunchBang Linux**) הייתה הפצת לינוקס המבוססת על דביאן. ההפצה עוצבה כך שתשתמש ביחסית מעט מאוד משאבי מערכת. פיתוח ההפצה הופסק ב-6 בפברואר 2015 על ידי מפתחה פיליפ ניובורו, ובמקום זה המליץ למשתמשים להשתמש בהפצה דביאן. ההפצה זכתה לביקורות אוהדות ולאחר סיום פיתוחה נוצרו הפצות דומות לה, דוגמת BunsenLabs, CrunchBang++ ו-CrunchBang-Monara.

## תוכנה
ההפצה אינה כוללת סביבת שולחן עבודה, ובמקום זה משתמשת במנהל חלונות הקרוי Openbox. רבות מהתוכנות המותקנות מראש בהפצה הן מבוססות GTK+. בעבר ההפצה הייתה מבוססת על ההפצה אובונטו, אך היא החלה להיות מבוססת על דביאן החל מגרסה 10, שגרסת אלפא ראשונה שלה שוחררה ב-20 במרץ 2010.

## קישורים חיצוניים

* דף ההפצה באתר DistroWatch

## הערות שוליים

קטגוריה:הפצות של GNU/לינוקס
הקרב בביג רוק

**הקרב בביג רוק** (באנגלית: **Battle at Big Rock**) הוא סרט ספין אוף קצר אמריקאי ואירי מסוג מדע בדיוני השייך לזיכיון של "פארק היורה". הסרט יצא ב-15 בספטמבר 2019, לאחר שיציאתו נדחתה בגלל יציאת הסרט "מהיר ועצבני: הובס ושואו".

עלילת הסרט חלה שנה לאחר אירועי "עולם היורה: נפילת הממלכה" ולפני תחילת "עולם היורה: עולם חדש".

סרט זה הוא בן שמונה דקות והוא הועלה לערוץ האמריקאי FX Networks וברשתות האינטרנט. הסרט בוים בידי קולין טרוורו, במאי ותסריטאי של חלק מסרטי הסדרה. עם זאת אף אחד מהשחקנים של הסדרה לא נראה בסרט זה. הסרט צולם באחוזת פאוורסקורט ויער סקויות בדבלין שבאירלנד.

## עלילה
בסוף אירועי הסרט הקודם, שוחררו קבוצת דינוזאורים לחופשי בצפון קליפורניה מתוך אחוזת לוקווד - אחוזה גדולה, בה ניסו אנשי עסקים נכלוליים לארגן מכירה של דינוזאורים אך נכשלו והובילו להימלטות הדינוזאורים מהשערים. הדבר גורם לכאוס גדול באזור ולסכנת חיים לאנושות.

הסרט מתחיל שנה לאחר מכן ומוצגים בו דניס ומריאנה, הורים במשפחה מורכבת מאוקלנד הנוסעים עם ילדיהם לחופשת קמפינג בפארק בדיוני בשם "ביג רוק", המצוי בקרבת אחוזת לוקווד בעת שהדינוזאורים בורחים החוצה. המשפחה נחה בלילה בקרוואן גדול ורואים מהחלון יצור המתברר כנסוטוצרטופס. נראית נקבה ובנה מתקרבים למדורה ולמנגל. השניים מותקפים בידי אלוזאורוס רעב אך נסוטוצרטופס זכר מגיע ומרחיק אותו מהם. אז האלוזאורוס פונה למשפחה והופך את הקרוואן. הוא מנסה לתפוס את בני המשפחה שנמלטים ברגע האחרון מהמבנה. האלוזאורוס מורחק בידי קשת מוצלבת שנושאת הבת קדאשה, אשר קיבלה אותה מהשכן לקמפינג גרג.

בסיום הסרט נראים בקטעי "Found Footage" חלק מההיתקלויות של שאר התושבים עם הדינוזאורים. קומפסוגנתוסים רודפים אחרי ילדה קטנה, סטגוזאורוס מסיט מכונית מהכביש לעבר צוק, סירה שטה בשלווה לצד עדר פרזאורולופוסים הרועים על גדת נהר, מוסזאורוס טורף עמלץ לבן שתפס אריה ים ופטרנודון חוטף יונה ששוחררה בעת חתונה.

### דמויות
* אנדרה הולנד - דניס, בעלה של מריאנה ואבי המשפחה המורכבת.
* נטלי מרטינז - מריאנה, אשתו של דניס ואם המשפחה המורכבת.
* מלודי הארד - קדאשה, בתו הביולוגית של דניס שלמדה לירות בקשת מורכבת מגרג.
* פירסון סלבדור - מתאו, בנה הביולוגי של מריאנה.
* כריס פינלייסון - גרג, שכנם של בני המשפחה ללקמפינג שמסר את קשתו לבני המשפחה.
* נואה/איתן קול - ילדם הקטן של דניס ומריאנה.

**יצורים פרהיסטוריים הנראים בקטע**:

***[[אלוזאורוס]]** - נראה פרט אחד התוקף נסוטוצרטופסים ואת בני המשפחה אך נפגע מהקשת ועוזב.
***[[נסוטוצרטופס]]** - נראית אם וגורה המותקפים בידי אלוזאורוס אך זכר שמגיע מציל אותם.
***[[קומפסוגנתוס]]** - נראית להקה הרודפת אחרי ילדה קטנה שנתנה להם מזון (בדומה לתחילת "פארק היורה: העולם האבוד").
***[[סטגוזאורוס]]** - נראה פרט אחד החולף על הכביש וגורם לרכב לסטות ממסלולו לתהום.
***[[פרזאורולופוס]]** - נראים מספר פרטים השותים יחדיו בנהר קטן.
***[[מוסזאורוס]]** - נראית הנקבה המקורית בעודה טורפת עמלץ לבן שצד אריה ים.
***[[פטרנודון]]** - נראים פרט אחד החוטף יונה ששוחררה בעת חתונה.

## טריוויה
* קטע קצרצר וחלק מקטעי ה-Found Footage שמופיעים בסוף הסרט מופיעים גם בפתיחת הסרט "עולם היורה: עולם חדש".

## קישורים חיצוניים

* 

קטגוריה:סרטי 2019
קטגוריה:סרטי פארק היורה
קטגוריה:סרטי מדע בדיוני אמריקאיים
קטגוריה:סרטי המשך אמריקאיים
קטגוריה:סרטים איריים
Courage

**Courage** (בעברית: **אומץ**) הוא אלבום האולפן העשרים ושבעה של הזמרת הקנדית סלין דיון. האלבום יצא לאור ב-15 בנובמבר 2019, על ידי חברת התקליטים קולומביה רקורדס. מתוך האלבום יצאו שני סינגלים: "Imperfections" ו-"Lying Down".

## רקע והפקה
ב-18 בספטמבר 2019, חשפה דיון ברשתות החברתיות שלה את עטיפת האלבום, והוציאה 3 שירים חדשים שנכללו בתוך האלבום עצמו.

## סינגלים
* "Imperfections" - יצא לאור ב-18 בספטמבר 2019, כסינגל הראשון מתוך האלבום. בסמוך לצאתו, העלתה דיון לערוץ היוטיוב שלה את הקליפ המלא של השיר, אשר צולם בשחור-לבן ולאורכו ניתן לראות את דיון, כשהיא לובשת שמלה בצבע שחור, תוך שהיא נמצאת בחדר חשוך. עם יציאתו נכנס השיר היישר אל המקום הראשון במצעד הרשמי של קוויבק.
*"Lying Down" - יצא לאור ב-19 באוקטובר 2019, כסינגל השני מתוך האלבום.
*"Courage" - יצא לאור ב-18 בספטמבר 2019, כסינגל השלישי מתוך האלבום.
*"Soul" - יצא לאור ב-24 בינואר 2020, כסינגל הרביעי מתוך האלבום.

### סינגלים שיווקים
* "Flying on My Own" - יצא לאור ב-9 ביוני 2019, כסינגל השיווקי הראשון מתוך האלבום. בסמוך לצאתו, העלתה דיון לערוצה את הקליפ המלא של השיר, המציג בתוכו את דיון, כשהיא מבצעת אותו בהופעה חיה בסיבוב ההופעות הקבוע שלה "Celine", אשר התקיים בלאס וגאס. עם יציאתו נכנס השיר היישר אל המקום הראשון במצעד הרשמי של קוויבק.

## סיבוב הופעות
כדי לקדם את האלבום, יצאה דיון ב-18 בספטמבר 2019, לסיבוב ההופעות הארבעה עשר שלה "Courage World Tour". סיבוב ההופעות צפוי להסתיים ב-18 בספטמבר 2020.

במהלך סיבוב ההופעות עתידה דיון להופיע בפארק הירקון, בהופעה שלא תעלה על 20,000 צופים. כמו כן, חייבה דיון את הקהל אשר יגיע למופעים שלה, לבוא בלבוש אלגנטי בלבד. כמו כן, הכריזה על מופע נוסף בארץ שיתקיים בפארק הירקון.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סלין דיון
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קולומביה רקורדס